L 228/2
LT
Europos Sąjungos oficialusis leidinys
2023 9 15
(5)
OEV / ONP įranga, kuria palaikomas oro ir žemės ryšys, teikia tiesioginius nurodymus orlaiviui ir jai taip pat turėtų būti taikomas sertifikavimo reikalavimas;
(6)
ryšių, priežiūros ir navigacijos paslaugomis tiesiogiai naudojamasi teikiant oro eismo paslaugas, kad būtų užtikrinta saugi orlaivių navigacija, tačiau teikiant tris minėtas paslaugas neturima išsamios informacijos apie eismą ir aktyviai nekontroliuojamas orlaivių atskyrimas.
Todėl joms tenka ne toks svarbus vaidmuo.
OEV / ONP sistemoms ir jas palaikančioms OEV / ONP sudedamosioms dalims turėtų būti taikomas ne toks griežtas patvirtinimo metodas, būtent projekto atitikties deklaracija;
(7)
galiausiai, kitoms mažiau svarbioms OEV / ONP sistemoms ir įrangai, kurių reikia teikiant meteorologijos paslaugas, oro navigacijos informacijos paslaugas, oro erdvės valdymo paslaugas ir oro eismo srautų valdymo paslaugas, turėtų būti taikomas mažiausiai griežtas patvirtinimo metodas, būtent atitikties pareiškimas;
(8)
papildomi kriterijai gali būti taikomi sprendžiant dėl OEV / ONP sistemų ir OEV / ONP sudedamųjų dalių svarbos, taip pat dėl valdymo kontrolės, susijusios su paslaugų ir funkcijų, kurias jos palaiko, saugos rizika;
(9)
todėl turėtų būti nustatyti trys skirtingi reikalavimų ir išsamių specifikacijų lygmenys, t. y.: i) Agentūros atliekamas sertifikavimas (griežčiausias lygmuo); ii) patvirtintos organizacijos, vykdančios OEV / ONP įrangos projektavimo arba gamybos veiklą, parengta deklaracija (vidutinis lygmuo) ir iii) OEV / ONP teikėjo, kuris OEV / ONP įrangą integruoja į savo funkcinę sistemą, kaip apibrėžta Komisijos įgyvendinimo reglamente (ES) 2017/373 (2), arba, OEV / ONP teikėjo prašymu, patvirtintos OEV / ONP įrangos projektavimo arba gamybos veiklą vykdančios organizacijos parengtas atitikties pareiškimas;
(10)
pagal Europos Parlamento ir Tarybos reglamento (ES) 2021/696 (3) 29 straipsnio 2 dalies a punktą Europos Sąjungos kosmoso programos agentūrai (EUSPA) pavesta valdyti Europos geostacionarinę navigacinę tinklo sistemą (EGNOS), įskaitant EGNOS naudojimą, kuris, be kita ko, apima paramą sertifikavimo ir standartizavimo veiklai;
(11)
pagal Reglamentą (ES) 2021/696 už EGNOS sistemos ir jos įrangos projektavimą atsako ir EUSPA, ir Europos kosmoso agentūra (EKA).
Agentūra turėtų prižiūrėti EGNOS įrangos projekto atitikties deklaracijas pagal konkrečius susitarimus, kurie turi būti sudaryti su EUSPA.
Tuose susitarimuose turi būti aptarti techniniai, administraciniai ir finansiniai aspektai, pavyzdžiui, reikalavimas konsultuotis su EUSPA dėl išsamių specifikacijų rengimo, EASA vykdoma EGNOS sistemos projekto atitikties deklaracijų priežiūra ir abiejų agentūrų keitimasis duomenimis apie atitinkamų Tarptautinės civilinės aviacijos organizacijos (ICAO) standartų ir rekomenduojamos praktikos (SRP) laikymąsi.
Tais susitarimais turi būti užtikrinamas saugos ir sąveikos lygis, lygiavertis šio reglamento reikalavimams;
(2) 2017 m. kovo 1 d.
Komisijos įgyvendinimo reglamentas (ES) 2017/373, kuriuo nustatomi oro eismo valdymo ir oro navigacijos paslaugų teikėjų, kitų oro eismo valdymo tinklo funkcijų vykdytojų ir tų subjektų priežiūros bendrieji reikalavimai, panaikinamas Reglamentas (EB) Nr. 482/2008, įgyvendinimo reglamentai (ES) Nr. 1034/2011, (ES) Nr. 1035/2011 ir (ES) 2016/1377 ir iš dalies keičiamas Reglamentas (ES) Nr. 677/2011 (OL L 62, 2017 3 8, p. 1).
(3) 2021 m. balandžio 28 d. Europos Parlamento ir Tarybos reglamentas (ES) 2021/696, kuriuo sudaroma Sąjungos kosmoso programa, įsteigiama Europos Sąjungos kosmoso programos agentūra ir panaikinami reglamentai (ES) Nr.
912/2010, (ES) Nr. 1285/2013 bei (ES) Nr. 377/2014 ir Sprendimas Nr. 541/2014/ES (OL L 170, 2021 5 12, p. 69).